CELEX: 62017CN0367
Language: bg
Date: 2017-06-13 00:00:00
Title: Дело C-367/17: Преюдициално запитване от Bundespatentgericht (Германия), постъпило на 13 юни 2017 г. — S/EA и др.

4.9.2017   
            
            
               BG
            
            
               Официален вестник на Европейския съюз
            
            
               C 293/17
            
         Преюдициално запитване от Bundespatentgericht (Германия), постъпило на 13 юни 2017 г. — S/EA и др.
   (Дело C-367/17)
   (2017/C 293/21)
   Език на производството: немски
   
      Запитваща юрисдикция
   
   Bundespatentgericht
   
      Страни в главното производство
   
   
      Жалбоподател: S
   
      Ответници: EA, EB, EC
   
      Преюдициални въпроси
   
   
               1)
            
            
               Трябва ли решението по подадена на 15 февруари 2007 г. до компетентния национален орган (в случая Deutsches Patent- und Markenamt) (Германско ведомство за патенти и марки) заявка за промяна в спецификацията на защитено географско указание, в смисъл че нарязването на резени и опаковането на продукта (в случая „Schwarzwälder Schinken“) могат да се извършват само в района на производство, да се вземе въз основа на действащия към момента на подаването на заявката Регламент 510/2006 (1) или въз основа на действащия понастоящем Регламент 1151/2012 (2)?
            
         
               2)
            
            
               В случай че решението следва да се вземе въз основа на действащия понастоящем Регламент 1151/2012,
               
                           2.1
                        
                        
                           
                                       a)
                                    
                                    
                                       представлява ли обстоятелството, че неправилното транспортиране на продукта за целите на преработката (нарязване и опаковане) в други райони може да влоши автентичния вкус, автентичното качество и годността, от гледна точка на гарантиране на качеството на продукта достатъчно специфично за продукта основание по смисъла на член 7, параграф 1, буква д) от Регламент 1151/2012 за това, че нарязването на резени и опаковането могат да се извършват само в района на производство?
                                    
                                 
                                       б)
                                    
                                    
                                       Представляват ли предвидените в спецификацията изисквания за нарязването на резени и опаковането, които не са по-строги от приложимите критерии за хигиена на храните, от гледна точка на гарантиране на качеството достатъчно специфично за продукта основание по смисъла на член 7, параграф 1, буква д) от Регламент 1151/2012 за това, че нарязването на резени и опаковането могат да се извършват само в района на производство?
                                    
                                 
                     
                           2.2
                        
                        
                           
                                       a)
                                    
                                    
                                       Може ли по отношение на предвидено в спецификацията на защитено географско указание правило, съгласно което нарязването на резени и опаковането могат да се извършват само в района на производство, принципно да се приеме, че е налице достатъчно специфично за продукта основание по смисъла на член 7, параграф 1, буква д) от Регламент 1151/2012, поради обстоятелството че в този случай възможните в това отношение проверки (на съответствието с продуктовата спецификация, извършвани спрямо производителите) в района на производство (член 7, параграф 1, буква д) във връзка с член 36, параграф 3, буква а) и член 37 от Регламент 1151/2012), предлагат възможност за по-чест контрол и като цяло за по-високи гаранции отколкото проверките (за наличие на недобросъвестно използване в рамките на наблюдението на използването на наименованието на пазара) по смисъла на член 36, параграф 3, буква б) във връзка с член 38 от Регламент 1151/2012?
                                    
                                 
                                       б)
                                    
                                    
                                       При отрицателен отговор на подвъпрос а):
                                       Има ли основание за различна преценка в случаите, когато същевременно търсенето на продукта е голямо и извън региона и нарязването и опаковането му в значителна степен се извършва извън района на производство, макар и досега да не са констатирани конкретни случаи на недобросъвестно използване на защитеното географско указание по смисъла на член 13 от Регламент 1151/2012?
                                    
                                 
                     
                           2.3
                        
                        
                           Може ли по отношение на предвидено в спецификацията на защитено географско указание правило, съгласно което нарязването на резени и опаковането могат да се извършват само в района на производство, принципно да се приеме, че е налице достатъчно специфично за продукта основание по смисъла на член 7, параграф 1, буква д) от Регламент 1151/2012, поради обстоятелството че в противен случай възможността за проследяване на преработения продукт няма да е гарантирана по сигурен начин?
                           В това отношение от значение ли е обстоятелството, че:
                           
                                       a)
                                    
                                    
                                       възможността за проследяване на храни, и по-специално на храни от животински произход трябва да бъде гарантирана съгласно член 18, параграф 1 от Регламент (ЕО) № 178/2002 на Европейския парламент и на Съвета за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (3) във връзка с Регламент за изпълнение (ЕС) № 931/2011 на Комисията относно изискванията за възможността за проследяване, установени с Регламент (ЕО) № 178/2002 относно храните от животински произход (4);
                                    
                                 
                                       б)
                                    
                                    
                                       възможността за проследяване на продукта трябва да бъде гарантирана посредством участието на преработвателите на продукта в частни схеми за гарантиране, които от правна страна са доброволни, но фактически са задължителни?
                                    
                                 
                     
                           2.4
                        
                        
                           При утвърдителен отговор на [въпроси 2.1., 2.2 или 2.3],
                           Може ли, или е задължително в спецификация на защитено географско указание да се предвиди като средство, което е по-малко ограничително в сравнение със задължителното преместване на операциите по нарязване и опаковане в района на производство, че установените извън района на производство преработватели на продукта трябва в това отношение да се подложат на контрол от страна на органите, които съгласно спецификацията са отговорни за извършването на проверки в района на производство (член 7, параграф 1, буква ж) от Регламент 1152/2012?
                        
                     
         
               3)
            
            
               В случай че решението следва да бъде взето въз основа на Регламент 510/2006 (вж. първия въпрос), запитващата юрисдикция моли за отговор на поставените в точка 2 въпроси въз основа на Регламент 510/2006, и по-специално въз основа на член 4, параграф 2, буква д) във връзка с член 8 и съображение 8 от Регламент (ЕО) № 1898/2006 на Комисията за определяне на подробни правила за прилагане на Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни (5).
            
         
      (1)  Регламент (ЕО) № 510/2006 на Съвета от 20 март 2006 година относно закрилата на географски указания и наименования за произход на земеделски продукти и храни (ОВ L 93, 2006 г., стр. 12; Специално издание на български език, 2007 г., глава 3, том 71, стр. 114).
   
      (2)  Регламент (ЕС) № 1151/2012 на Европейския парламент и на Съвета от 21 ноември 2012 година относно схемите за качество на селскостопанските продукти и храни (ОВ L 343, 2012 г., стр. 1).
   
      (3)  ОВ L 31, 2002 г., стр. 1; Специално издание на български език, 2007 г., глава 15, том 8, стр. 68.
   
      (4)  OB L 242, 2011 г., стр. 2.
   
   
      (5)  OB L 369, 2006 г., стр. 1; Специално издание на български език, 2007 г., глава 3, том 80, стр. 214.